กสิกรไทยผนึกไอซีซีออกบัตรเครดิตร่วม
กสิกรไทย ผนึก ไอ.ซี.ซี ออกบัตรเครดิตร่วม “His & Her – กสิกรไทย” ตั้งเป้าขยายฐาน 2 แสนบัตร
19 ก.พ. 2556

กสิกรไทย ผนึก ไอ.ซี.ซี ออกบัตรเครดิตร่วม “His &amp; Her – กสิกรไทย” ตั้งเป้าขยายฐาน 2 แสนบัตร
นายกฤษฎา ล่ำซำ รองกรรมการผู้จัดการอาวุโส ธนาคารกสิกรไทย เปิดเผยว่า ธนาคารกสิกรไทยได้ร่วมกับ บริษัท ไอ.ซี.ซี.อินเตอร์เนชั่นแนล จำกัด (ไอ.ซี.ซี) ในเครือสหกรุ๊ปออก บัตรเครดิตร่วม His &amp; Her - กสิกรไทย ด้วยแนวคิด “ช้อปครบได้คุ้ม ตอบโจทย์ทุกไลฟ์สไตล์” จึงเชื่อมั่นว่า บัตรเครดิตร่วม His &amp; Her กสิกรไทย จะมียอดบัตรรวมในสิ้นปีนี้ที่ 100,000 ใบ และเพิ่มเป็น 200,000 ใบใน 3 ปี คาดว่าจะมีมูลค่าการใช้จ่ายผ่านบัตรกว่า 20,000 ล้านบาท ภายใน 3 ปี
ทั้งนี้ ถือเป็นครั้งแรกในแวดวงสินค้าแฟชั่นที่มีการออกบัตรเครดิตร่วม เพื่อตอบสนองไลฟ์สไตล์กลุ่มลูกค้าที่ชื่นชอบการช้อปปิ้งกับสินค้าที่หลากหลาย ด้วยจุดเด่นของไอ.ซี.ซี. ผู้ผลิตและจำหน่ายสินค้าชื่อดังที่มีสินค้าแฟชั่นครอบคลุมทุกเพศ ทุกวัย  ผนึกเข้ากับการมอบสิทธิประโยชน์คุ้มค่าสูงสุดให้กับลูกค้า โดยเน้นการมอบส่วนลดพิเศษ โปรโมชั่น และการให้สิทธิประโยชน์ทางการเงิน
ปัจุบันบัตรเครดิตกสิกรไทย เป็นบัตรเครดิตที่ลูกค้าใช้จ่ายผ่านบัตรมากที่สุดเป็นอันดับหนึ่ง มีฐานบัตรเครดิตร่วมประมาณ 500,000 ใบ จากฐานลูกค้าบัตรเครดิตทั้งหมด 2.56 ล้านใบ และในปี 2556 ธนาคารฯ ตั้งเป้าเพิ่มลูกค้าบัตรเครดิตอีก 650,000 ใบ เป็น 3 ล้านใบ และเพิ่มการใช้จ่ายผ่านบัตรอีกไม่น้อยกว่า 30% จากยอดสิ้นปี 2555 ที่ 219,000 ล้านบาท
นายธรรมรัตน์ โชควัฒนา  กรรมการผู้ช่วยผู้อำนวยการ บริษัท ไอ.ซี.ซี. อินเตอร์เนชั่นแนล จำกัด (มหาชน) เปิดเผยว่า บัตรสมาชิก His &amp; Her Plus Point เป็นโปรแกรม CRM ของบริษัทฯ ที่เน้นสร้างความสัมพันธ์อันดีกับลูกค้า โดยเป็นบัตรส่วนลดและสะสมคะแนนจากการซื้อสินค้าแบรนด์ชั้นนำกว่า 60 แบรนด์ อาทิ BSC, Wacoal, Arrow, Lacoste, Daks, ELLE, Guy Laroche ปัจจุบันมีฐานสมาชิกกว่า 1.8 ล้านราย ถือได้ว่าเป็นการตอบรับจากลูกค้าที่ดี